Uchinchi imperator (Fabergé tuxumi)
Uchinchi imperator tuxumi — bu rus podshosi Aleksandr III uchun Peter Carl Fabergé ustaxonasida yaratilgan va 1887-yil pravoslav Pasxasida(Pasxa kuni) uning rafiqasi Mariya Feodorovnaga taqdim etilgan Pasxa Fabergé tuxumi. Tuxum Lui XVI uslubida yaratilgan. Uchinchi imperator tuxumi sher panjalari bilan tugaydigan uch toʻplam korbelga oʻxshash oyoqlari bilan koʻtarilgan holda toʻlqin shaklidagi bezaklar berilgan oltin „halqa“ ustida joylashgan. Uchinchi imperator tuxumi oyoqlariga turli xil rangli oltin qotishmalaridan yasalgan atirgul va uning barglari shaklidagi bezaklar berilgan. Oyoqlar oʻrtasi oval kabochon sapfirlari bilan birlashtiriladi. Tuxumning old tomonida bitta kattaroq olmos mavjud. Bu olmos bosilganda tuxumning qopqogʻi ochiladi. Uchinchi imperator tuxumi yoʻqolgan edi, ammo 2012-yilda qayta topilgan. Ushbu tuxumning qayta kashf etilishi ommaga eʼlon qilingan va 2014-yilda yangiliklarda yoritilgan.